I modsætning til det traditionelle [[cirkus]] er det ikke et cirkus, man som artist/ [[gøgler]] er født ind i. Nycirkus startede i 1980'erne i Frankrig som tilbud til unge, hvor de kunne lære at jonglere og på den måde få et alternativ til livet på gaden.  En nycirkusforestilling er oftest en samlet fortælling med et samlet udtryk. Det kan f.eks. være fordi forestillingen har en konkret handling og fortæller en samlet historie, eller det kan være fordi alting i forestillingen drejer sig om det samme tema eller fordi cirkusartisten og kropsekvilibristen står i centrum. Nycirkusartister er ofte uddannede på cirkusskoler, hvor de har haft undervisning i cirkusdiscipliner, akrobatik, dans og teater.  I nycirkus er der sjældent dresserede dyr.
Kunst Samfund Kultur Hobby